CELEX: 32020D1131
Language: fi
Date: 2020-07-30 00:00:00
Title: Neuvoston päätös (YUTP) 2020/1131, annettu 30 päivänä heinäkuuta 2020, Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) käynnistämisestä

31.7.2020   
               
               
                  FI
               
               
                  Euroopan unionin virallinen lehti
               
               
                  L 247/16
               
            
         NEUVOSTON PÄÄTÖS (YUTP) 2020/1131,
         annettu 30 päivänä heinäkuuta 2020,
         Keski-Afrikan tasavallassa toteutettavan Euroopan unionin YTPP-neuvontaoperaation (EUAM RCA) käynnistämisestä
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) 9 päivänä joulukuuta 2019 annetun neuvoston päätöksen (YUTP) 2019/2110 (1),
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 9 päivänä joulukuuta 2019 päätöksen (YUTP) 2019/2110 Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA).
                  
               
                     (2)
                  
                  
                     Poliittisten ja turvallisuusasioiden komitea (PTK) sopi 18 päivänä kesäkuuta 2020, että EUAM RCA:n operaatiosuunnitelma olisi hyväksyttävä.
                  
               
                     (3)
                  
                  
                     Siviilioperaation komentajan suosituksen mukaisesti ja EUAM RCA:n saavutettua alustavan operatiivisen toimintakyvyn operaatio olisi käynnistettävä 9 päivänä elokuuta 2020 kahdeksi ja puoleksi vuodeksi.
                  
               
                     (4)
                  
                  
                     Päätöksessä (YUTP) 2019/2110 säädettiin 7 100 000 euron rahoitusohjeesta EUAM RCA:han liittyvien menojen kattamiseksi ensimmäisten kuuden kuukauden aikana kyseisen päätöksen voimaantulosta lukien. Rahoitusohjeen voimassaoloa jatkettiin neuvoston päätöksellä (YUTP) 2020/664 (2)8 päivään elokuuta 2020. Olisi säädettävä lisärahoitusohjeesta, joka kattaa ajanjakson operaation käynnistämisestä 8 päivään elokuuta 2022 saakka.
                  
               
                     (5)
                  
                  
                     EUAM RCA:lla olisi oltava hankeyksikkö, joka yksilöi ja toteuttaa hankkeita EUAM RCA:han liittyvillä aloilla ja tukee sen tavoitteita.
                  
               
                     (6)
                  
                  
                     Päätös (YUTP) 2019/2110 olisi sen vuoksi muutettava tämän mukaisesti.
                  
               
                     (7)
                  
                  
                     EUAM RCA toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määrättyjen unionin ulkoisen toiminnan tavoitteiden saavuttamisen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään EUAM RCA:n operaatiosuunnitelma.
         
         
            2 artikla
            EUAM RCA käynnistetään 9 päivänä elokuuta 2020.
         
         
            3 artikla
            EUAM RCA:n siviilioperaation komentaja valtuutetaan aloittamaan välittömästi operaation toteuttaminen.
         
         
            4 artikla
            Muutetaan päätös (YUTP) 2019/2110 seuraavasti:
            
                        1)
                     
                     
                        Korvataan 13 artiklan 1 kohta seuraavasti:
                        
                           ”1.   EUAM RCA:han liittyviin menoihin tarkoitettu rahoitusohje 9 päivästä joulukuuta 20198 päivään elokuuta 2022 saakka on 30 352 481,10 euroa. Neuvosto päättää rahoitusohjeesta seuraaville jaksoille.”
                        
                     
                  
                        2)
                     
                     
                        Lisätään artikla seuraavasti:
                        
                           ”13 a artikla
                           Hankeyksikkö
                           
                              1.   EUAM RCA:lla on hankeyksikkö hankkeiden määrittelyä ja toteuttamista varten. EUAM RCA:n on avustettava ja ohjeistettava tarvittaessa jäsenvaltioiden ja kolmansien valtioiden omalla vastuullaan toteuttamia hankkeita EUAM RCA:han liittyvillä aloilla ja sen tavoitteiden tukemiseksi.
                           
                           
                              2.   Jollei 3 kohdasta muuta johdu, EUAM RCA:lla on lupa käyttää jäsenvaltioiden tai kolmansien valtioiden rahoitusosuuksia pannakseen täytäntöön hankkeita, joiden katsotaan täydentävän johdonmukaisesti EUAM RCA:n muita toimia, jos kyseinen hanke:
                              
                                          a)
                                       
                                       
                                          sisältyy tätä päätöstä koskevaan rahoitusselvitykseen; tai
                                       
                                    
                                          b)
                                       
                                       
                                          on toimeksiannon aikana operaation johtajan pyynnöstä sisällytetty rahoitusselvitykseen sitä muuttamalla.
                                       
                                    EUAM RCA tekee osallistuvien valtioiden kanssa sopimuksen, johon sisällytetään etenkin erityismenettelyt kolmansien osapuolien sellaisten valitusten käsittelemiseksi, jotka koskevat EUAM RCA:n toimista tai laiminlyönneistä aiheutuneita vahinkoja kyseisten valtioiden käyttöön antamien varojen käytössä. Osallistuvat valtiot eivät voi missään tapauksessa katsoa unionin tai korkean edustajan olevan vastuussa EUAM RCA:n toimista tai laiminlyönneistä kyseisten valtioiden käyttöön antamien varojen käytössä.
                           
                           
                              3.   Kolmansien valtioiden osallistuminen hankeyksikön rahoittamiseen edellyttää PTK:n antamaa hyväksyntää.”
                           
                        
                     
                  
         
            5 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 30 päivänä heinäkuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  EUVL L 318, 10.12.2019, s. 141.
         
            (2)  Neuvoston päätös (YUTP) 2020/664, annettu 18 päivänä toukokuuta 2020, Keski-Afrikan tasavallassa toteutettavasta Euroopan unionin YTPP-neuvontaoperaatiosta (EUAM RCA) annetun päätöksen (YUTP) 2019/2110 muuttamisesta (EUVL L 157, 19.5.2020, s. 3).